**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 1. konstituirajuće sjednice Upravnog vijeća**

**Doma zdravlja Karlovac, održane dana**

**31. siječnja 2022. godine**

**Karlovac, siječanj 2022.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-213/2-22**

**Karlovac, 31. siječnja 2022. godine**

**Z A P I S N I K**

s **1. konstituirajuće sjednice** Upravnog vijeća Doma zdravlja Karlovac, održane dana 31. siječnja 2022. godine s početkom u 14,00 sati.

Poziv s materijalima za 1. konstituirajuću sjednicu Upravnog vijeća Doma zdravlja Karlovac dostavljen je članovima Upravnog vijeća dana 25. siječnja 2022. godine putem dostavljača (Dostavnica Broj: 12-213/22).

NAZOČNI: Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Ivana Mehle, dipl. učitelj, član, Sanja Brleković, dr. med. spec., član, Oliver Budimir, struč. spec. ing. sec., član, Blaženka Andrijašević, ekonomist, član.

NISU NAZOČNI: nema.

OSTALI NAZOČNI: Tatjana Šterk-Tudić, mag. oec., ravnateljica

Predsjednik Upravnog vijeća pozdravlja sve nazočne, konstatira kvorum te predlaže sljedeći

D N E V N I R E D

1. Donošenje Poslovnika o radu Upravnog vijeća Doma zdravlja Karlovac
2. Imenovanje zamjenika predsjednika Upravnog vijeća Doma zdravlja Karlovac
3. Upoznavanje sa osnovnim odredbama Zakona o zdravstvenoj zaštiti i Statuta Doma zdravlja Karlovac koje propisuju djelokrug rada Upravnog vijeća
4. Usvajanje Izvješća o financijskom poslovanju Doma zdravlja Karlovac za mjesec prosinac 2021. godine
5. Usvajanje Izvješća o poslovanju Doma zdravlja Karlovac za razdoblje siječanj - prosinac 2021. godine
6. Usvajanje Izvješća o izvršenom popisu (inventuri) sa stanjem na dan 31. prosinac 2021. godine
7. Usvajanje Izvješća o izvršenju Programa rada i razvoja Doma zdravlja Karlovac za 2021. godinu
8. Usvajanje Izvješća o provedenom unutarnjem nadzoru Doma zdravlja Karlovac za 2021. godinu
9. Usvajanje Izvješća o izvršenju Plana i programa mjera zaštite na radu zaštite od požara, zaštite okoliša i ionizirajućeg zračenja Doma zdravlja Karlovac za 2021. godinu
10. Donošenje Odluke o raspodjeli rezultata poslovanja Doma zdravlja Karlovac za 2021. godinu

1. Utvrđivanje potrebe zapošljavanja
2. Dopuna ponudi za otkup stana
3. Donošenje Odluke o davanju ovlaštenja ravnateljici Doma zdravlja Karlovac za sklapanje ugovora o provođenju zdravstvene zaštite s HZZO-om za 2022. godinu
4. Različito

Predloženi Dnevni red je jednoglasno s pet glasova ZA usvojen.

**ODLUKE:**

**Točka 1.**

O D L U K A

Članak 1.

Donosi se Poslovnik o radu Upravnog vijeća Doma zdravlja Karlovac koji se nalazi u prilogu ove Odluke.

Članak 2.

Ova Odluka stupa na snagu danom donošenja.

**Točka 2.**

O D L U K A

Članak 1.

Oliver Budimir, struč. spec. ing. sec., imenuje se za zamjenika predsjednika Upravnog vijeća Doma zdravlja Karlovac.

Članak 2.

Ova Odluka stupa na snagu danom donošenja.

**Točka 3.**

Članovi Upravnog vijeća upoznali su se s odredbama Zakona o zdravstvenoj zaštiti i Statuta Doma zdravlja Karlovac koji reguliraju rad Upravnog vijeća temeljem izvatka iz Zakona o zdravstvenoj zaštiti i Statuta Doma zdravlja Karlovac, dostavljenih uz Poziv za 1. konstituirajuću sjednicu Upravnog vijeća.

**Točka 4.**

O D L U K A

Članak 1.

Usvaja se Izvješće o financijskom poslovanju Doma zdravlja Karlovac za mjesec prosinac 2021. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 5.**

O D L U K A

Članak 1.

Usvaja se Izvješće o poslovanju Doma zdravlja Karlovac za razdoblje siječanj do prosinac 2021. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 6.**

O D L U K A

Članak 1.

Usvaja se Izvješće o izvršenom popisu (inventuri) Doma zdravlja Karlovac sa stanjem na dan 31. prosinac 2021. godine, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 7.**

O D L U K A

Članak 1.

Usvaja se Izvješće o provedbi Programa rada i razvoja Doma zdravlja Karlovac za 2021. godinu, koje se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 8.**

O D L U K A

Članak 1.

Usvaja se Izvješće o provedenom unutarnjem nadzoru Doma zdravlja Karlovac za 2021. godinu koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 9.**

O D L U K A

Članak 1.

Usvaja se Izvješće o provedbi Plana i programa mjera zaštite na radu, zaštite od požara, zaštite okoliša i ionizirajućeg zračenja Doma zdravlja Karlovac za 2021. godinu, koje se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 10.**

O D L U K A

o raspodjeli rezultata poslovanja za 2021. godinu

Članak 1.

Ostvareni višak prihoda poslovanja iskazan u Bilanci na dan 31.12.2021. godine na kontu 922110 iznosi 3.241.581,36 kn.

Članak 2.

Dio viška prihoda poslovanja iz članka 1. ove Odluke u iznosu od 534.238,36 kn raspodjeljuje se za pokriće manjka prihoda od nefinancijske imovine iskazanog na kontu 922220 i to u iznosu od 534.238,46 kn.

Članak 3.

Ostatak viška prihoda poslovanja na kontu 922110 u iznosu od 2.707.342,90 kn upotrijebit će se u 2022. godini za obavljanje i razvoj djelatnosti primarne zdravstvene zaštite.

Članak 4.

Ova Odluka stupa na snagu danom donošenja.

**Točka 11.**

O D L U K A

Članak 1.

Utvrđuje se potreba zapošljavanja:

2. Medicinske sestre/tehničara, za rad u ordinaciji obiteljske (opće) medicine, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

O b r a z l o ž e n j e

Odlukom ravnateljice Doma zdravlja Karlovac Karlo Kućan, med. tehn., zaposlen u Domu zdravlja Karlovac na neodređeno vrijeme, raspoređen je na radno mjesto medicinskog tehničara u ordinaciju obiteljske/opće medicine na adresi Šišljavić 44, Šišljavić, od 17. siječnja 2022. godine, iz ordinacije opće/obiteljske medicine u Draganiću. Stoga je potrebno ishoditi suglasnost za zapošljavanje jedne/og medicinske sestre/tehničara na neodređeno vrijeme u djelatnosti opće/obiteljske medicine za rad u ordinaciji Doma zdravlja u Draganiću, na upražnjeno radno mjesto.

Slijedom navedenog odlučeno je kao u izreci.

**Točka 12.**

Upravno vijeće je pod ovom točkom Dnevnog reda razmatralo Dopunu Ponude za otkup stana od 25. siječnja 2022. godine, g. Marijana Podrebarca iz Karlovca, Grge Tuškana 2A, dostavljenu članovima Upravnog vijeća u materijalima uz Poziv za 1. konstituirajuću sjednicu. Predsjednik Upravnog vijeća iznosi da je Ponovljenu Ponudu imenovanog od 6.12.2021. g. Upravno vijeće razmatralo na 48. sjednici održanoj 22. prosinca 2021. g. Prvotna Ponuda za otkup stana imenovanog je odbijena Odlukom Upravnog vijeća Broj: 12-1807/20 donesenom na 33. sjednici Upravnog vijeća 15. listopada 2020. godine, a koja je iznosila 150.000,00 kn, što je ocijenjeno znatno nižom od procijenjene tržišne vrijednosti stana iz Procjembenog elaborata br. 1709-19, izrađenog od stalnog sudskog vještaka Nives Tariba, ing. građ., koja je iznosila 326.000,00kn. Odlukom Upravnog vijeća na 48. sjednici naloženo je Domu zdravlja da se izradi revizija navedenog Procjembenog elaborata radi utvrđivanja sadašnje tržišne vrijednosti stana, budući je Procjembeni elaborat izrađen 2019. godine, a tržišna vrijednost nekretnina je porasla. Izrađena revizija Procjembenog elaborata br. 1709-19 - procjene tržišne vrijednosti stana na 2. katu stambene zgrade u Karlovcu na adresi Grge Tuškana 2A, na k.č. br. 1841/6 k.o. Karlovac II, dostavljena je članovima Upravnog vijeća u prilogu Poziva.

Predsjednik Upravnog vijeća otvara raspravu.

Članovi Upravnog vijeća su analizirali reviziju Procjembenog elaborata br. 1709-19 u kojoj je utvrđeno da procijenjena tržišna vrijednost predmetnog stana iznosi 394.800,00 kn, kao i Dopunu ponovljene Ponude za otkup stana od 25. siječnja 2022. godine, g. Marijana Podrebarca iz Karlovca, Grge Tuškana 2A, te proveli argumentiranu raspravu o istoj. Nakon rasprave, članovi Upravnog vijeća su zaključili da će se konačna odluka o predmetnoj Dopuni ponovljene Ponude za otkup stana donijeti nakon utvrđivanja svih relevatnih činjenica na sljedećoj sjednici Upravnog vijeća.

**Točka 13.**

O D L U K A

Članak 1.

Daje se ovlaštenje Tatjani Šterk-Tudić, mag. oec., ravnateljici Doma zdravlja Karlovac za sklapanje ugovora o pružanju primarne zdravstvene zaštite (obiteljske (opće) medicine, dentalne zdravstvene zaštite, zdravstvene zaštite žena, zdravstvene zaštite predškolske djece, sanitetskog prijevoza, patronažne zdravstvene zaštite te palijativne skrbi) i specijalističko-konzilijarne zdravstvene zaštite (ortodoncija i RTG-snimanje zubi) za 2022. g. s Hrvatskim zavodom za zdravstveno osiguranje.

Članak 2.

Ova Odluka stupa na snagu danom donošenja.

**Točka 14.**

Pod točkom Različito nije bilo rasprave.

Po iscrpljenom dnevnom redu, rad sjednice završio je 31.1.2022. g. u 15.20 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**